ಬ್ರಾಂಟ್‌ಫೋರ್ಡ್‌ನಲ್ಲಿ ತನ್ನ ಪ್ರಯೋಗಗಳನ್ನು ಮುಂದುವರಿಸಿದ ಬೆಲ್‌, ತನ್ನ ದೂರವಾಣಿಯ ಒಂದು ಕಾರ್ಯೋಪಯುಕ್ತ ಮಾದರಿಯನ್ನು ಮನೆಗೆ ತಂದ. ೧೮೭೬ರ ಆಗಸ್ಟ್‌‌ ೩ರಂದು, ಬ್ರಾಂಟ್‌ಫೋರ್ಡ್‌ನಿಂದ ಐದು ಮೈಲುಗಳಷ್ಟು (೮ ಕಿಮೀ) ದೂರವಿದ್ದ ಮೌಂಟ್‌ ಪ್ಲೆಸೆಂಟ್‌‌ನಲ್ಲಿನ ಟೆಲಿಗ್ರಾಫ್‌ ಕಚೇರಿಯಿಂದ, ತಾನು ಸಿದ್ಧವಾಗಿರುವುದಾಗಿ ಸೂಚಿಸುವ ಒಂದು ಪ್ರಾಯೋಗಿಕ ತಂತಿ ವರ್ತಮಾನವನ್ನು (ಟೆಲಿಗ್ರಾಮ್‌) ಬೆಲ್‌ ಕಳಿಸಿದ. ಕುತೂಹಲಗೊಂಡ ವೀಕ್ಷಕರು ಇದರ ಸಾಕ್ಷಿಗಳಾಗಿ ಸದರಿ ಕಚೇರಿಯಲ್ಲಿ ತುಂಬಿಕೊಂಡಿದ್ದರಿಂದಾಗಿ, ಉತ್ತರವನ್ನು ನೀಡುತ್ತಿರುವ ಧ್ವನಿಗಳು ಅಸ್ಪಷ್ಟವಾಗಿ ಕೇಳಿಸಿದವು. ಮಾರನೆಯ ರಾತ್ರಿ, ಬ್ರಾಂಟ್‌ಫೋರ್ಡ್‌ನಿಂದ ಬಂದ ಸಂದೇಶವೊಂದು ಬೆಲ್‌ನ ಮನೆಯಲ್ಲಿ ಸ್ವೀಕರಿಸಲ್ಪಟ್ಟಾಗ, ತನ್ನ ಅತಿಥಿಗಳು ಹಾಗೂ ತನ್ನ ಕುಟುಂಬದ ಸದಸ್ಯರನ್ನು ಆತ ಬೆರಗುಗೊಳಿಸಿದ. ನಾಲ್ಕು ಮೈಲುಗಳಷ್ಟು (ಆರು ಕಿಮೀ) ದೂರದುದ್ದಕ್ಕೂ, ಒಂದು ಸುರಂಗದೊಳಗೆ ಅಳವಡಿಸಲಾಗಿದ್ದ ಮತ್ತು ತಂತಿ ಸಮಾಚಾರ ವ್ಯವಸ್ಥೆಯ ಮಾರ್ಗಗಳು ಹಾಗೂ ಬೇಲಿಗಳಾದ್ಯಂತ ಸುತ್ತಲಾಗಿದ್ದ ಒಂದು ಸುಧಾರಿತ ತಂತಿಯ ಉದ್ದಕ್ಕೂ ಈ ಸಂದೇಶವು ಬಂದಿತ್ತು. ಬ್ರಾಂಟ್‌ಫೋರ್ಡ್‌ನಲ್ಲಿನ ಜನರು ಓದುತ್ತಿರುವುದನ್ನು ಮತ್ತು ಹಾಡುತ್ತಿರುವುದನ್ನು ಮನೆಯಲ್ಲಿದ್ದ ಅತಿಥಿಗಳು ಈ ಬಾರಿ ಸ್ಪಷ್ಟವಾಗಿ ಕೇಳಿಸಿಕೊಂಡರು. ಸುದೀರ್ಘವಾದ ಅಂತರಗಳಾದ್ಯಂತ ದೂರವಾಣಿಯು ಕಾರ್ಯನಿರ್ವಹಿಸಬಲ್ಲದು ಎಂಬುದನ್ನು ಈ ಪ್ರಯೋಗಗಳು ಸ್ಪಷ್ಟವಾಗಿ ಸಾಬೀತುಮಾಡಿದವು.
ಬೆಲ್‌ ಮತ್ತು ಅವನ ಪಾಲುದಾರರಾದ ಹಬಾರ್ಡ್‌ ಮತ್ತು ಸ್ಯಾಂಡರ್ಸ್‌, ಸ್ವಾಮ್ಯದ ಹಕ್ಕುಪತ್ರವನ್ನು ೧೦೦,೦೦೦ $ನಷ್ಟು ಹಣಕ್ಕೆ ವೆಸ್ಟರ್ನ್‌ ಯೂನಿಯನ್‌‌ಗೆ ಸಾರಾಸಗಟಾಗಿ ಮಾರಾಟಮಾಡಲು ಪ್ರಸ್ತಾವವನ್ನು ಮುಂದಿಟ್ಟರು. ದೂರವಾಣಿಯು ಒಂದು ಆಟಿಕೆ ಎಂಬುದನ್ನು ಬಿಟ್ಟರೆ ಮತ್ತೇನೂ ಅಲ್ಲ ಎಂದು ಎದುರೇಟು ನೀಡುವ ಮೂಲಕ, ವೆಸ್ಟರ್ನ್‌ ಯೂನಿಯನ್‌‌ ಅಧ್ಯಕ್ಷನು ಈ ಪ್ರಸ್ತಾವವನ್ನು ತಿರಸ್ಕರಿಸಿದ. ಎರಡು ವರ್ಷಗಳ ನಂತರ, ತನ್ನ ಆ ಸಹೋದ್ಯೋಗಿಗಳೊಂದಿಗೆ ಅವನು ಮಾತನಾಡುತ್ತಾ, ೨೫ ದಶಲಕ್ಷ $ನಷ್ಟು ಮೊತ್ತಕ್ಕೆ ತನಗೆ ಸ್ವಾಮ್ಯದ ಹಕ್ಕುಪತ್ರವು ದೊರೆಯುವುದಾದರೆ, ಅದನ್ನೊಂದು ಕೊಂಡುಕೊಳ್ಳುವ ಒಪ್ಪಂದವಾಗಿ ತಾನು ಪರಿಗಣಿಸುವುದಾಗಿ ತಿಳಿಸಿದ. ಆದರೆ ಅಷ್ಟುಹೊತ್ತಿಗೆಗಾಗಲೇ ಸ್ವಾಮ್ಯದ ಹಕ್ಕುಪತ್ರವನ್ನು ಮಾರದಿರಲು ಬೆಲ್‌ ಕಂಪನಿಯು ನಿರ್ಧರಿಸಿತ್ತು. ಲೆಕ್ಕಕ್ಕೆ ಸಿಕ್ಕದ ಉಳಿಕೆಗಳಿಂದಲೇ ಆತ ಅಭಿವೃದ್ಧಿ ಹೊಂದಿದಾಗ, ಬೆಲ್‌ನ ಹೂಡಿಕೆದಾರರು ಲಕ್ಷಾಧಿಪತಿಗಳಾಗಿದ್ದರು ಮತ್ತು ಒಂದು ಹಂತದಲ್ಲಂತೂ ಸುಮಾರು ಒಂದು ದಶಲಕ್ಷ ಡಾಲರುಗಳಷ್ಟು ಮೌಲ್ಯದ ಸ್ವತ್ತುಗಳನ್ನು ಹೊಂದಿದ್ದರು.
ವೈಜ್ಞಾನಿಕ ಸಮುದಾಯಕ್ಕಷ್ಟೇ ಅಲ್ಲದೇ ಜನಸಾಮಾನ್ಯರಿಗೂ ಈ ಹೊಸ ಆವಿಷ್ಕಾರವನ್ನು ಪರಿಚಯಿಸುವ ಉದ್ದೇಶದಿಂದ, ಸಾರ್ವಜನಿಕ ಪ್ರಮಾಣೀಕರಣಗಳು ಹಾಗೂ ಉಪನ್ಯಾಸಗಳ ಒಂದು ಸರಣಿಯನ್ನೇ ಬೆಲ್‌ ಶುರುಮಾಡಿದ. ಕೇವಲ ಒಂದು ದಿನದ ನಂತರ, ಫಿಲಡೆಲ್ಫಿಯಾದಲ್ಲಿನ ೧೮೭೬ರ ಶತಮಾನೋತ್ಸವದ ಪ್ರದರ್ಶನದಲ್ಲಿ ಅವನು ನಡೆಸಿದ ಒಂದು ಮುಂಚಿನ ದೂರವಾಣಿ ಮೂಲಮಾದರಿಯ ಕುರಿತಾದ ಪ್ರಮಾಣೀಕರಣವು ದೂರವಾಣಿಯನ್ನು ವಿಶ್ವಾದ್ಯಂತದ ಪತ್ರಿಕೆಗಳ ಒಂದು ಶಿರೋನಾಮೆಯ ವಿಷಯವನ್ನಾಗಿಸಿತು. ಸದರಿ ಪ್ರದರ್ಶನಕ್ಕೆ ಭೇಟಿನೀಡಿದ ಪ್ರಭಾವೀ ಸಂದರ್ಶಕರಲ್ಲಿ ಬ್ರೆಜಿಲ್‌ನ IIನೇ ಪೆದ್ರೊ ಸಾಮ್ರಾಟ ಸೇರಿದ್ದ, ಮತ್ತು ನಂತರದಲ್ಲಿ ಸದರಿ ಆವಿಷ್ಕಾರವನ್ನು ಗಣ್ಯವ್ಯಕ್ತಿಗಳ ಮುಂದೆ ಖುದ್ದಾಗಿ ಪ್ರದರ್ಶಿಸುವ ಸದವಕಾಶವನ್ನು ಬೆಲ್‌ ಪಡೆದ. ಓರ್ವ ಪ್ರಸಿದ್ಧ ಸ್ಕಾಟಿಷ್‌ ವಿಜ್ಞಾನಿಯಾದ ವಿಲಿಯಂ ಥಾಮ್ಸನ್‌ ಮಾತ್ರವೇ ಅಲ್ಲದೇ ವಿಕ್ಟೋರಿಯಾ ರಾಣಿ ಕೂಡಾ ಈ ಪಟ್ಟಿಯಲ್ಲಿ ಸೇರಿದ್ದಳು. ವಿಕ್ಟೋರಿಯಾ ರಾಣಿಯಂತೂ ತನ್ನ ಐಲ್‌ ಆಫ್‌ ವಿಯ್ಟ್‌ ನೆಲೆಯಲ್ಲಿನ ಓಸ್ಬೋರ್ನ್‌ ಹೌಸ್‌‌‌ನಲ್ಲಿ ಒಂದು ಖಾಸಗಿ ಆಹ್ವಾನಿತ ಪ್ರೇಕ್ಷಕರ ಸಮ್ಮುಖದಲ್ಲಿ ಇದರ ಕುರಿತು ಪ್ರದರ್ಶನ ನೀಡಲು ಕೋರಿದ್ದಳು; ಸದರಿ ಪ್ರಮಾಣೀಕರಣವನ್ನು ಅವಳು "ಅತ್ಯಂತ ಅಸಾಧಾರಣವಾದುದು" ಎಂದು ಬಣ್ಣಿಸಿದಳು. ಬೆಲ್‌ನ ಸಾರ್ವಜನಿಕ ಪ್ರದರ್ಶನಗಳನ್ನು ಸುತ್ತುವರೆದಿದ್ದ ಉತ್ಸಾಹ-ಉನ್ಮಾದವು, ಈ ಕ್ರಾಂತಿಕಾರಕ ಉಪಕರಣದ ಸಾರ್ವತ್ರಿಕ ಮಾನ್ಯತೆಗೆ ಅಡಿಪಾಯವನ್ನು ಹಾಕಿತು.
೧೮೭೭ರಲ್ಲಿ ಬೆಲ್‌ ದೂರವಾಣಿ ಕಂಪನಿಯು ಸೃಷ್ಟಿಸಲ್ಪಟ್ಟಿತು, ಮತ್ತು ೧೮೮೬ರ ವೇಳೆಗೆ, U.S.ನಲ್ಲಿನ ೧೫೦,೦೦೦ಕ್ಕೂ ಹೆಚ್ಚಿನ ಜನರು ದೂರವಾಣಿಗಳನ್ನು ಹೊಂದಿದ್ದರು. ಬೆಲ್‌ ಕಂಪನಿಯ ಎಂಜಿನಿಯರ್‌ಗಳು ದೂರವಾಣಿಗೆ ಇನ್ನೂ ಅನೇಕ ಸುಧಾರಣೆಗಳನ್ನು ಮಾಡಿದರು. ಇದರಿಂದಾಗಿ ದೂರವಾಣಿಯು ಹಿಂದೆಂದೂ ಇಲ್ಲದ ಅತ್ಯಂತ ಯಶಸ್ವೀ ಉತ್ಪನ್ನಗಳಲ್ಲಿ ಒಂದಾಗಿ ಹೊರಹೊಮ್ಮಿತು. ೧೮೭೯ರಲ್ಲಿ, ಇಂಗಾಲದ ಧ್ವನಿವರ್ಧಕಕ್ಕೆ ಸಂಬಂಧಿಸಿದ ಎಡಿಸನ್‌ನ ಸ್ವಾಮ್ಯದ ಹಕ್ಕುಪತ್ರಗಳನ್ನು ವೆಸ್ಟರ್ನ್‌ ಯೂನಿಯನ್‌ನಿಂದ ಸ್ವಾಧೀನಪಡಿಸಿಕೊಂಡಿತು. ಇದು ದೀರ್ಘ ಅಂತರಗಳಿಗೆ ಸಂಬಂಧಿಸಿದಂತೆ ದೂರವಾಣಿಯನ್ನು ಕಾರ್ಯೋಪಯೋಗಿಯನ್ನಾಗಿಸಿತು ಮತ್ತು ದೂರವಾಣಿ ಕರೆಯನ್ನು ಸ್ವೀಕರಿಸುವವರಿಗೆ ಸರಿಯಾಗಿ ಕೇಳಿಸಬೇಕು ಎಂಬ ದೃಷ್ಟಿಯಿಂದ ಜೋರಾಗಿ ಕೂಗಿಕೊಳ್ಳುವ ಅಗತ್ಯ ಮತ್ತೆಂದೂ ಕಂಡುಬರಲಿಲ್ಲ.
೧೯೧೫ರ ಜನವರಿ ೨೫ರಂದು, ಬೆಲ್‌ ಮೊಟ್ಟಮೊದಲ ಖಂಡಾಂತರದ ದೂರವಾಣಿ ಕರೆಯನ್ನು ಮಾಡಿದ. ನ್ಯೂಯಾರ್ಕ್‌ ನಗರದಲ್ಲಿನ ೧೫ ಡೇ ಸ್ಟ್ರೀಟ್‌ನಿಂದ ಬೆಲ್‌ ಮಾಡಿದ ಕರೆಯನ್ನು, ಸ್ಯಾನ್‌ ಫ್ರಾನ್ಸಿಸ್ಕೊದಲ್ಲಿನ ೩೩೩ ಗ್ರಾಂಟ್‌ ಅವೆನ್ಯೂನಲ್ಲಿದ್ದ ಥಾಮಸ್‌ ವ್ಯಾಟ್ಸನ್‌ ಸ್ವೀಕರಿಸಿ ಕೇಳಿಸಿಕೊಂಡ. ಈ ಕುರಿತು ದಿ ನ್ಯೂಯಾರ್ಕ್‌ ಟೈಮ್ಸ್‌‌ ಹೀಗೆ ವರದಿ ಮಾಡಿತು:

ನಂತರದ ಬೆಳವಣಿಗೆಗಳು
ಮರಣ
ಕಿವುಡರೊಂದಿಗಿನ ಕೆಲಸ
ಕೆನಡಾ